**Un infinit de valuri**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru toate doamnele și domnișoarele de pe site, La Mulți Ani!

Umilele versuri pe care le-m scris s-au vrut a fi o declarație a unui El pentru EA. Fără nume, fără chip. Doar ei doi!

Vă dedic aceste versuri cu toată dragostea!

E o zi specială pe care o meritați, cu desăvârșire!

Un infinit de valuri

Că mă scufund în fiece secundă

în propria-ți lumină din priviri,

Să nu mă cerți c-o voce furibundă

că vreau să mor sub valuri de iubiri.

Știu c-am să mor cuprins de fericire

sub fiecare val am să m-aplec

când Luna îmi va fi, cu-a ei sclipire,

un martor mut la un dorit înec.

Când te cuprind de mână în tăcere

căci vocea nu îmi e de ajutor,

Să nu te miri c-a sufletului vrere

îți spune pe mutește ”TE ADOR!”.

Nu îmi doresc să mă extragi din vrajă

din valul cald, țâșnit din al tău vis

ce m-a cuprins în toate ca o mreeajă

ca să nu cad în marele abis.

El mă va duce către o dorință:

de fi în doi o viață, un destin,

să stăpânim a clipei stăruință

ce-n valuri va lovi prin buletin.

De vei simți suavul cârd de fluturi

că-și face cuib sub propriul tău pridvor,

Clădit din șoapte și clădit din luturi,

sunt eu, cel înecat de al tău dor.

Voi fi Bărbatul înotând sub șoapte

din alge să-ți croiesc secret veșmânt

Și ți-l voi da cadou în miez de noapte

simțind că al tău val mi-e șezământ.

Vom fi mereu izvor de curcubeie-

Frumosul evadând spre infinit,

Un infinit de valuri ești, Femeie,

și curcubeu îmi ești, nemărginit.